Nocna bolest sedacieho nervu
Dobry den, mam zapal sedacieho nervu uzivam: sirdalud, milgamma n, metamistad.cez den viem fungovat,ale v noci mam neznesitelne bolesti. Mam od doktora predpisany aj zaldiar effervescens, ale bohuzial nerobi mi dobre. Je nejaky volnopredajny liek, ktory mozem kombinovat s metamistadom?dakujem
Dobrý deň,
ďakujeme za Vašu otázku.
Zladiar effervescens obsahuje v jednej tablete 37,5 mg tramadólium-chloridu a 325 mg paracetamolu. Vedľajšie účinky lieku sa objavili s veľkou pravdepodobnosťou v dôsledku obsahu tramadólium-chloridu. Preto Vám odporúčam miesto lieku Zaldiar effervescens užiť liek s obsahom paracetamolu (Paralen, Panadol novum..). V prípade nedostatočného účinku je potrebné sa obrátiť na lekára.
Prajem skoré uzdravenie.
S pozdravom
PharmDr. Veronika Kiabová